**Arbeidsoppgaver for oppmann**

Oppmann skal:

* Gjøre seg kjent med klubbens målsetninger og verdier. Oppmann og trener er ansvarlig for at laget og spillerne representerer Midsund handball på en positiv måte.
* Ha oversikt over drakter og shortser. Disse skal samles inn når sesongen er over.
* Sette opp kjøreliste for bortekamper. Om du ikke er med selv, sørg for at du sender med trener eller en voksen fergekort. Det er DU som skal ha kontroll på kortet. Når kortet er tomt, fylles det opp. Ta vare på kvittering og lever dette til kasserer. Kasserere vil refundere pengene.
* Møte opp i hallen i god tid når laget har hjemmekamp, og helst før bortelaget kommer. Oppmannen er vert og tar i mot bortelaget.
* Ta kontakt med bortelagets lagleder om det blir forandring på kamptidspunkt. Informer alltid arrangementsansvarlig i styret om endringer på hjemmekamper.
* Melde på laget på eventuelle cuper. Handballgruppa dekker påmeldingsavgift og reiseutgifter for inntil 3 cuper pr sesong.
* Være innom treningene for å holde seg oppdatert og støtte laget.
* Holde styret orientert om saker av betydning for laget og/eller klubben.
* Sørge for at laget stiller med en person som Dommervert på kamp arrangement i henhold til oversikt fra styret.
* Informere om terminlisten til alle spillere og trenere når den kommer.
* Gå igjennom terminliste og foreta nødvendige justeringer innenfor de frister som er gitt av Norges Håndballforbund.
* Oppmannen har ansvar for å arrangere spillermøter, holde kontakten med de foresatte, og for å avvikle minst to foreldremøter i løpet av sesongen. Representant fra styret skal være invitert til disse møtene.
* Oppmannen skal lage og ajourholde liste over spillere med fødselsdato, kontaktinfo og navn på foresatte (for spillere < 18 år). Denne oversikten skal sendes til Styret.
* Sjekke at lagets spillere (fra 13 år) og trenere har de foreskrevne forsikringene/ lisensene i orden. Mangel på påkrevd lisens vil bli belastet den enkelte spiller/trener.
* Det er oppmannens ansvar at økonomiske aktiviteter som laget/foresatte blir pålagt, blir utført
* Ta kontakt med en i styret om det er noe dere lurer på. Oppdatert oversikt over styret finnes på Midsund IL sine nettsider.

**MIDSUND IL HANDBALL**